《和司马通伯夜坐有感韵》
明代·秦夔

仕路无媒雪鬓寒，枝头黄菊抱香干。
冰山富贵从人竞，云雨交情洗眼看。
罗雀已空廷尉宅，沐猴谁制楚人冠。
唾壶击碎吟怀恶，数尽长更睡未安。

作者简介：（1433—1496）常州府无锡县人，字廷韶，号中斋。天顺四年进士，授南京兵部主事。历武昌知府。在任除奸植善，兴学劝农，创养济院，定均徭法。监司下其规约于诸郡行之。累迁江西右布政使，卒于任。有《中斋集》。